**Rammer for Distriktsmøder I Distrikt 1**

**Stort fællesmøde i ulige år**

Mødedeltagere:

Alle Soroptimistmedlemmer i Distrikt 1

Gæster: EVT. Unionspræsidenten og PD

**Formål med mødet**Hovedformålet er at sætte bedst mulig gang i den nye struktur ved at involvere alle distriktets soroptimister i at skabe rammer og indhold i det nye distrikt 1. Vi skal lære hinanden at kende i distriktet og vores klubber og vores projekter for derigennem at invitere til samarbejde, inspiration og videndeling på det interne plan. På det eksterne ønskes der fokus på synlighed i omverdenen, i at komme ud over rampen med alt det vi gør for kvinder og piger i første omgang lokalt og i distriktet, idet vi dog hele tiden skal have fokus på vores nationale og internationale strenge.

Inviteres en foredragsholder fra en anden organisation, skal det være fra en organisation, vi kan samarbejde med.

**Lille arbejdsmøde i lige år**

Mødedeltagere:

Præsidenter, Vicepræsidenten, KPD/KAPD, Extension-gruppen og DPD i Distrikt 1

Gæster:Evt. Unionspræsident og PD

**Formål med mødet:**

At styrke udviklingen i distriktet inden for strategisk ledelse, projektudvikling samt medlemspleje og -tilgang. Endvidere at inspirere og dele viden inden for relevante områder.

**Program:**

Formiddagen - eller en del af formiddagen - kan benyttes til indlæg med interne eller eksterne indlægsholdere om aktuelle, relevante emner og/eller som oplæg til eftermiddagens arbejde.

Eftermiddagen kan typisk anvendes til arbejdsgrupper inden for de tre nævnte hovedformål, men de kan også etableres som mere styrede processer i grupper eller ex. i forumteater.

**Efterbehandling:**

Arbejdsmøderne må gerne munde ud i, at der nedsættes arbejdsgrupper, til at fortsætte det udviklingsarbejde, der er igangsat under mødet. Arbejdsgrupperne kan rapportere til distriktets klubber, når arbejdet er slut, som en skriftlig rapport, på et zoom møde eller – hvis det kan vente – på det kommende distriktsmøde.

**Gældende for begge møder:**

**Hvem afholder mødet**? Klubnavn samt årstal er beskrevet på hjemmesiden under Distrikt 1

**Hvornår afholdes møderne**:

I marts måned.

**Finansiering:**

Hver klub indbetaler 500 kr. hvert år til den arrangerende klub af Distriktsmødet. Overskydende beløb sendes videre til næste arrangør.

**Refusion:**

Refusion af mødebetaling og kørsel findes på hjemmesiden under bibliotek-funktionsbeskrivelser og punkt 0.9 refusioner.

Disse rammer er sammensat af beslutningsreferater fra Distriktsarbejdsgruppen 2022/23 (Distriktsarbejdsgruppen nedlagde sig selv til 1. Distriktsmøde i Randers 2023)

April 2025

Lene T. Nielsen og Hanne Slot Meyer

DPD D1